સર્વસામાન્ય વ્યક્તિ જ્યારે ગુરુપૂજન કરે છે ત્યારે તેની આકાંક્ષાઓ અતિ સીમિત હોય છે. પોતાનું અને પોતાના પરિવારનું સર્વમંગલ થાય, સન્માર્ગે ચાલીને જીવનનાં સામાન્ય સુખ પ્રાપ્ત થાય અને સામાન્ય કર્તવ્યો પોતે નિર્વિઘ્ને પૂર્ણ કરી શકે તેમાં તેની જીવનની બધી આકાંક્ષાઓ સમાઈ જાય છે. આ સામાન્ય સુખોની કલ્પ્ના કદાચ વ્યક્તિશ: જુદી જુદી હોઈ શકે, દરેક વ્યક્તિના માનસિક, સાંસ્કારિક સ્તર પ્રમાણે જીવનનાં સામાન્ય સુખોની પ્રાપ્તિથી માંડીને આત્મકલ્યાણ અને મોક્ષ સુધીની હોઈ શકે. પરંતુ ગુરુકૃપાથી એ આકાંક્ષાઓ પૂર્ણ થઈ જશે એ વિશ્ર્વાસ તેનામાં ગુરુપૂજાની પ્રેરણા ઉત્પન્ન કરે છે.